
Üzenet a XVIII. és a XIX. századból. A murgai és a györkönyi időkapszula nyomában

Kulcsszavak: evangélikus templom, időkapszula, írásos emlék, pénzérmék
Témaválasztásom meglehetősen személyes. A kutatásom elméleti hátterét mentorom, dr.
Gesztesi Enikő PhD segítette nemcsak tanácsaival, hanem útmutatásaival is, általa mindenhol
nagy odafigyeléssel vártak rám.
Kutatásom során egyrészt arra a kérdésre kerestem a választ, hogy a murgai és a
györkönyi időkapszula szakszerű feltárása milyen módszertani lépésekben történt, továbbá a
lelet azonosítása, restaurálása milyen feladatokat jelent, illetve jelentett a szakemberek
számára, milyen módszereket alkalmaztak a feltárás során.
A kutatási kérdéseim megválaszolásához interjúkat vettem fel a szakirodalmi
háttéranyag elemzése mellett. A dolgozat készítése során megállapítottam, hogy vannak olyan
csomópontok, melyek mind a két lelet kapcsán megegyeznek, viszont a lelet azonosítása
egyedi, csak komplex vizsgálati módszerekkel, csapatmunkában jöhetünk rá arra, hogy miért
készültek az időkapszulák.



